Source: http://kirkkonummi.cloudnc.fi/fi-FI/Toimielimet/Kuntatekniikan_lautakunta/Kokous_2412019/Kirkkonummen_kunnan_toripaikka_ja_tapaht(31541)
Timestamp: 2019-09-15 06:34:19+00:00
Document Index: 18018936

Matched Legal Cases: ['§ 93', '§ 53', '§ 100', '§ 25', '§ 47', '§ 93']

Kirkkonummen kunnan toripaikka- ja tapahtumamaksut 2019 | Kirkkonummi
Kirkkonummen kunnan toripaikka- ja tapahtumamaksut 2019
KIRDno-2018-1015
Kunnanhallituksen kokouksessa 11.6.2018 muissa asioissa keskusteltiin Kirkkonummen keskustan ja Veikkolan torin elävöittämisestä selvittämällä mahdollisuutta avata kunnan torit kokeiluluontoisesti maksuttomaan kuntalaisten käyttöön torstaisin ja lauantaisin kesäkaudella 2018. Käyttäjät voivat omatoimisesti ja maksutta käyttää torialuetta esim. kirpputorimyyntiä varten. Kunta ei tarjoa mahdollisille torin käyttäjille pöytiä, sähköä tai muita palveluita. Torin käyttäjät ovat itse vastuussa toiminnastaan ja alueen siistinä pitämisestä omalta osaltaan.
Kirkkonummen kunnan torisääntöjen muutos on hyväksytty yhdyskuntatekniikan lautakunnassa 20.9.2007 § 93. Torisääntöjen mukaan:
- torikauppaa saadaan harjoittaa ainoastaan Kirkkonummen kunnan keskustan ja Veikkolan toreilla (torisääntö 3 §).
- Torikauppaa saadaan harjoittaa maanantaista lauantaihin klo 7 ja klo 14 välisenä aikana (torisääntö 10 §).
- Kesällä 15.5.-31.8. välisenä aikana torikauppaa saadaan lisäksi harjoittaa lautakunnan erikseen vahvistamina arkipäivinä klo 14-19 (torisääntö 10 §).
- Kirkkonummen kunnan torisääntö
ottaa tämän kokousasian käsittelyyn erikseen toimitetulta lisälistalta
että, torikauppaa saadaan harjoittaa Kirkkonummen toreilla kesällä 25.6.-31.8.2018 torstaisin klo 14-19
että, Kirkkonummen ala- ja ylätorilla sekä Veikkolan torilla ei peritä toripaikkamaksua torstaisin toriajalla klo 7-19 ja lauantaisin toriajalla klo 7-14 kesäajalla 2018 (25.6.2018 – 31.8.2018)
olla perimättä maksua ProLocalis Oy:ltä tulevilta käyttökerroilta (kunnossapitopäällikön viranhaltijapäätös 26.4.2018 (YA-017-2018)
että torikauppaa ei saa harjoittaa vuosi- ja kuukausipaikan lunastaneiden paikoilla
että, sähkön käytöstä torstaisin klo 7-14 ja lauantaina 7-14 peritään normaali toripaikkamaksu kuntatekniikan lautakunnan 14.12.2017 § 53 hyväksymän hinnaston mukaan
että, sähkön käyttömahdollisuutta ei ole torstaisin klo 14-19
että, kunnalla ei ole torivalvoja toriajalla torstaisin klo 14-19 ja lauantaisin klo 7-14 kesäajalla (25.6.2018-31.8.2018)
että, toripaikan käyttäjä on vastuussa myyntipaikan turvallisuudesta ja kolmannelle osapuolelle mahdollisesti aiheuttamastaan vahingosta.
todeta, että torimyynti ei ole sallittu silloin, kun kunta on kieltänyt tavanomaisen torimyynnin torisäännön 14 §:n perusteella esim. Kirkkonummi-päivien aikana.
todeta, torisäännön 5 § :n nojaten, että torikauppaa saa harjoittaa ainoastaan merkatuilla toripaikoilla
todeta, torisäännön 10 § :n nojaten, että ajoneuvoja ei saa pysäköidä torialueella torimyynnin ajaksi
todeta, torisäännön 11 §:n nojaten, että torikauppiaat ovat velvollisia toripaikkansa puhtaanapidosta
todeta, torisäännön 8 §:n nojaten, että Kirkkonummen ylätorilla saadaan myydä vain elintarvikkeita tai muuta uutta tavaraa
tarkistaa pöytäkirja tämän osalta kokouksessaan
Kunnallistekniikkapalveluiden perimät maksut on vahvistettu vuosittain. Kuntatekniikan lautakunta päätti 14.6.2018 § 100 torikaupasta Kirkkonummen toreilla kesäkaudella 2018. Kirkkonummen kunnan torisääntö on vuodelta 2007.
Torien ja yleisten alueiden käyttö tulee olla luvanvaraista. Luvanvarainen toiminta on edellytys alueiden asianmukaiselle ja turvalliselle käytölle.
Torikauppa toriaikaan
Voimassa olevan torisäännön mukaan torikauppaa saadaan harjoittaa vain Kirkkonummen keskustan ja Veikkolan toreilla.
Kirkkonummen kunnan nykyisten torisäännön mukaan torikauppaa saadaan harjoittaa arkisin ja lauantaisin kello 7.00 ja 14.00 välisenä aikana. Kesällä (1.4.-31.10.) torikauppaa saadaan lisäksi harjoittaa lautakunnan erikseen vahvistamina arkipäivinä kello 14.00-19.00. Torikauppa-aika on perusteltua muuttaa siten, että torikauppaa saadaan harjoittaa kunakin arkipäivänä ja lauantaisin klo 8.00-15.00. Kesäkaudella 1.4.-31.10. torikauppaa saadaan harjoittaa torstaisin myös kello 15.00-19.00.
Toripaikalta on veloitettu maksun talvikaudelta 1.11.-31.3. Torien käyttö talvikaudella on hyvin vähäistä, eikä ole perusteltua periä torimaksua talvikaudelta 1.11.-31.3.
Kunnalla on torivalvoja torin aukioloaikoina:
talvikautena 1.11. – 31.3. ma-la klo 8.00-15.00
kesäkaudella 1.4. – 31.10 ma-la klo 8.00-15.00 sekä kesäkaudella torstaisin myös klo 15.00-19.00.
Torien ja muiden yleisten alueiden käyttö toriajan ulkopuolella:
Kirkkonummen torien käytöstä toriajan ulkopuolella on veloitettu tapahtumamaksu ja sähkön mahdollisesta käytöstä on peritty maksu. Torit ja muiden yleisten alueiden käyttöoikeus haetaan lupapiste.fi -palvelun kautta.
Puistoalueiden käytöstä perii kunta erillisen maksun. Puistoalueiden ja muiden hoidettujen viheralueiden käyttö edellyttää alku- ja loppukatselmuksen pitämistä.
Kunta on veloittanut saman maksun hyväntekeväisyystapahtumista, yleishyödyllisistä tapahtumista, alueellisilta toimijoilta, poliittisilta järjestöiltä ja kaupallisilta toimijoilta. Uudessa hinnastossa esitetään, että hyväntekeväisyystapahtumat (esim. varainkeruutapahtumat) ovat maksuttomia, yleishyödyllisiltä tapahtuman järjestäjiltä (esim. Kirkkonummipäivät ja liikenneturvallisuustempaukset) ja alueellisilta toimijoilta sekä poliittisilta järjestöiltä (esim. asukasyhdistyksiltä ja poliittisilta järjestöiltä) veloitetaan alennettu maksu. Kaupallisista tapahtumista veloitetaan täysmäärinen maksu.
Tapahtumajärjestäjät saattavat pyytää erillisiä toimenpiteitä, kuten esim. katuvalojen sammuttamista ja liikennejärjestelyitä. Kunta tilaa liikenne- ja katuvalojen sammuttamisen tie- ja katuvalojen huoltourakoitsijalta. Liikennejärjestelyt suoritetaan mahdollisuuksien mukaan omana työnä. Kunta on veloittanut aiheutuneet kustannukset tapahtumajärjestäjältä ja näin menetellään jatkossakin.
Keskustan Limnellin aukion ja Galleriakäytävän vitriinien vuokrat
Yhdyskuntatekniikan lautakunta on 25.3.2010 § 25 päättänyt Galleriakäytävän vitriinien ja Limnellin aukion teematorin vuokrauksesta. Palvelutuotannon lautakunta on 24.4.2014 § 47 päättänyt Limnellin aukion käytöstä.
Aikaisempien päätöksien perusteella Limnellin aukion ympärillä sijaitsevat yritykset voivat vuokrata alueen välittömästi yrityksensä ulkopuolella. Vuokattavalla alueella olevat rakennelmat yms. tulee olla poistettu liikkeen kiinniolon aikana.
Kirkkonummen kunnan torisääntö tuodaan lautakunnan käsittelyyn seuraavaan kokoukseen.
Kunnallistekniikkapalveluiden perimät toripaikka- ja tapahtuma-maksut 1.1.2019 lukien
Kirkkonummen kunnan torisääntö
Kunnallistekniikan investointipalveluiden ja kunnallistekniikan kunnossapitopalveluiden perimät maksut 1.1.2018 lukien
Lautakunta päättää, että:
torimaksua ei peritä talvikaudella 1.11.-31.3.
torikauppaa saadaan harjoittaa kunakin arkipäivänä ja lauantaisin klo 8.00-15.00. Kesäkaudella 1.4.-31.10 torikauppaa saadaan harjoittaa torstaisin myös kello 15.00-19.00.
kunnalla on torivalvoja torin aukioloaikoina
Hyväntekeväisyystapahtumat ovat maksuttomia
Yleishyödyllisiltä tapahtuman järjestäjiltä ja alueellisilta toimijoilta sekä poliittisilta järjestöiltä veloitetaan alennettu maksu
Kaupallisista tapahtumista veloitetaan maksu voimassa olevan hinnaston mukaisesti
erillisistä toimenpiteistä (esim. katu- ja liikennevalojen sammuttaminen sekä liikennejärjestelyt) aiheutuneet kustannukset veloitetaan tapahtuman järjestäjältä
torisääntöön lisätään Limnellin aukion teematorin ja Galleriakäytävän vitriinien vuokrauksen osalta
todeta, että Limnellin aukion ympärillä sijaitsevat yritykset voi vuokrata alueen välittömästi yrityksensä ulkopuolella. Jatkossa yrittäjiä ei velvoiteta poistamaan rakennelmat yms. liikkeen kiinniolon aikana.
hyväksyä liitteenä olevat kunnallistekniikkapalveluiden perimät toripaikka ja tapahtuma-maksut 1.1.2019 lukien
tarkastaa pöytäkirjan tämän kokousasian osalta kokouksessa.
Kunnallistekniikan taksat 2019_toripaikkamaksut.pdf.pdf (pdf, 139 kt)
Torisääntö (ytltk 20.9.2007 § 93).pdf (pdf, 1686 kt)
Kunnallistekniikan taksat 2018.pdf.pdf (pdf, 1212 kt)